《书怀奉简张谦父》
宋代·陈藻

浮家官道傍，日夕逢佳客。
无钱可用丹，有眼非开白。
今春宁远可，往岁多惭色。
一饭不能酬，饥来祗乞食。
才华张八老，老昧幽居僻。
邂后出新醅，殷勤如旧识。
烧笋美鲜尝，买羊甘贵直。
畦蔬绕舍生，园果亦堪摘。
看君虽贫士，与我同庚袠。
夫何造物偏，格我强其力。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。